cyanic-selkie/wikianc huggingface dataset:
Մոլյոյ
Պատմություն
1941 թվականի դեկտեմբերին քաղաքի գրավումը և վերահսկումը բրիտանական դեսանտային ջոկատների կողմից «Նետահարում աղեղից» ռազմական գործողության գլխավոր նպատակներից է եղել։
Տեսարժան վայրեր
Մոլյոյի քաղաքային հրապարակում կանգնեցված է հուշարձան տեղացիների հիշատակին, ովքեր զոհվել են Երկրորդ համաշխարհային պատերազմի ժամանակ։ Եվս մեկ հուշարձան կանգնեցված է Մարտին Լինգեի պատվին. այն նվիրված է այն բոլոր նորվեգացիներին, ովքեր զոհվել են «Նետահարում աղեղից» ռազմական գործողության ընթացքում։ Մոլյոյի մի քանի փողոցներ ունեն անվանումներ, սակայն փողոցների մեծամասնությունը, որ գտնվում է լեռան թեք լանջերին, ուղղակի համարակալված է։
Քաղաքում ամեն տարի կազմակերպվում է փառատոն։ 2004 թվականին այստեղ կազմակերպվել է «The Tall Ships' Races» անվանումով ռեգատա, որի համար ծախսվել է 18 միլիոն կրոն, իսկ հովանավորը եղել է նահանգի կառավարությունը, որը ներդրել է 2.5 միլիոն նորվեգական կրոն ։
Քաղաքում գործում են գիմնազիա, միջնակարգ ու տարրական դպրոցի մի քանի դասարաններ։ Մոտակա բարձրագույն ուսումնական հաստատությունները նահանգային համալսարանական քոլեջներն են, որոնք գտնվում են Սոգնդալում և Ֆյորդեում, Օլեսունի համալսարանական քոլեջն է Օլեսունում և Բերգենի համալսարանը։
Սպորտ
Տեղի ֆուտբոլային թիմը 2002 թվականին «Տորնադո» և «Մոլյոյ» թիմերի միավորման արդյունքում է առաջացել։ Թիմն ունի երկու մարզադաշտ, որոնցից մեկը գտնվում է քաղաքում։ Թիմից երկու ֆուտբոլիստներ 2008 թվականից հանդես են եկել Նորվեգիայի հավաքականում։
Քույր քաղաքներ
Մոլյոյը բարեկամական հարաբերություններ ունի Շետլանդյան կղզիների Լերուիկ քաղաքի հետ։
Արտաքին հղումներ
Կատեգորիա:Նորվեգիայի բնակավայրեր Կատեգորիա:Հյուսիսային ծովի նավահանգստային քաղաքներ
Շոկոլադե ֆոնդան
Շոկոլադե ֆոնդան (Fondant au chocolat` «հալչող շոկոլադ»), հայտնի ֆրանսիական աղանդեր, տորթ՝ պատրաստված շոկոլադե բիսկվիթ խմորից։ Դրա առանձնահատկությունն այն է, որ այն ծանր, փխրուն շերտ ունի և հեղուկ միջուկ։
Ֆոնդանի համար պատրաստվում է բիսկվիթե խմոր, որին ավելացնում են կարագ և բարձր որակի դառը շոկոլադ։ Խմորը լցվում է ձևամանների մեջ և թխվում ջեռոցում։ Այս աղանդերը համարվում է դժվար պատրաստվող. այն այնքան պետք է մնա ջեռոցում, որպեսզի նրա միջի հեղուկը լինի միջին չափի փխրուն։
Անվանում
Այս աղանդերը հայտնի է բազմաթիվ անուններով։ Անգլալեզու երկրներում այն անվանում են lava cake ({{lang-ru|թխվածքաբլիթ լավայով) կամ ֆրանսերենից թարգմանաբար նշանակում է molten chocolate cake (հալչող շոկոլադե թխվածքաբլիթ)։ Եվրոպական երկրները նույնպես օգտագործում են petit gateau անունը (որն էլ իր հերթին ֆրանսերենից թարգմանաբար նշանակում է «փոքրիկ կեքս»)։ Ռուսաստանում անգլիական անվանումների նման հայտնվում է «շոկոլադե լավա» или «шоколадный вулкан» տարբերակը։ Ֆրանսիական խոհանոցն ունի երկու տարբերակ այս թխվածքաբլիթի համար, մեկը՝ fondant au chocolat, «հալչող շոկոլադ» և մյուսը՝moelleux au chocolat, «փափուկ շոկոլադ»։ Առաջին տարբերակը գրեթե ամբողջությամբ հեղուկ է՝ ծածկված բարակ, խոնավ խառնուրդով, վերջինիս ներսում կա օդային փափկություն և մի փոքր հեղուկ զանգված։ Այս աղանդերի տարբեր տեսակները շատ տարածված են, և պատրաստման համար օգտագործում են ձվի և ալյուրի տարբեր համամասնություններ, ինչպես նաև տարբեր ջերմաստիճաններ և տարբեր թխման ժամանակամիջոցներ ։
Ծագում
Չնայած նրան, որ այս աղանդերը շատ երիտասարդ է, այնուամենայնիվ ֆոնդանը համաշխարհային ճանաչում է ձեռք բերել (XX դարի վերջում), իսկ ծագման համար վիճում են մի քանի հայտնի խոհարարներ։ Ֆրանսիացի խոհարար Ժան Ջորջ Ֆոնգերիխթեն պնդում է, որ առաջին անգամ աղանդերը նա է պատրաստել 1987 թվականին, երբ եղել է ավագ խոհարար է Նյու Յորքի «Դրեյկ» հյուրանոցի «Լաֆայեթ» ռեստորանում, և դա ոչ թե հատուկ բաղադրատոմսով է նա պատրաստել, այլ իր կատարած սխալի պատճառով է ստացվել։ Սակայն, հայտնի խոհարար և հրուշակագործ Ժակ Տորը պատասխանել է, որ այս աղանդերը վաղուց հայտնի է Ֆրանսիայում և կոչվում է «շոկոլադե ֆոնդան» ։ Տարածված է ևս մեկ տարբերակ, ըստ որի այն հորինել է ֆրանսիացի խոհարար Միշել Բրան «Լագիյոլ» ռեստորանում, բայց իր բաղադրատոմսը մի փոքր բարդ է՝ նա սառեցրել է շոկոլադե կրեմ գանաշը և մինչև թխելը լցրել է պատրաստվող խմորի կենտրոնում ։
Մատուցում
Չնայած այն հանգամանքին, որ ինչպես մաֆինը, ֆոնդանը ևս թխում են փոքր ձևամանների մեջ, այն մատուցում են առանձին ափսեով՝ առանց ձևամանի։ Կա նաև նրան անհրաժեշտ ջերմություն, առանց որի այն շուտ կկարծրանա։ Աղանդերի վրա ցանում են շաքարի փոշի կամ քերած շոկոլադ և ըստ դասական ավանդույթի մատուցում են վանիլային պաղպաղակի գնդի հետ ։
Ծանոթագրություններ
Կատեգորիա:Աղանդեր Կատեգորիա:Շոկոլադ
Լը Ֆո
Լը Ֆո (Le Fau), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 27 մարդ, բնակչության խտությունը` 1.39 մարդ/կմ²։ Բնակավայրը զբաղեցնում է 19.46 կմ² տարածք։
Աշխարհագրություն
Գտնվում է Փարիզ քաղաքից 420 կմ հարավ, Կլերմոն Ֆերան քաղաքից` 85 կմ հարավ-արևմուտք, Օրիյակ քաղաքից` 23 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 7 աշխատունակ (15-64 տարեկան) բնակիչ, որոնցից ակտիվ էին 3-ը, իսկ ոչ ակտիվները` 4։ Ակտիվության ցուցանիշը կազմում է 42,9 %։ 3 աշխատունակ մարդկանցից աշխատել է 3 անձ (2 տղամարդ և 1 կին)։ Գործազուրկ են եղել 0 անձ (0 տղամարդ և 0 կին)։ 4 անաշխատունակներից 0-ը եղել են աշակերտներ կամ ուսանողներ, 2-ը` թոշակառուներ, իսկ 2-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Գերմանիայի սուպերգավաթ
Գերմանիայի ֆուտբոլի սուպերգավաթը (DFL-Supercup) Գերմանիայի ֆուտբոլային մրցույթ է, կազմված 1 խաղից, որում մասնակցում են Բունդեսլիգայի և Գերմանիայի գավաթի նախորդ մրցաշրջանի հաղթողները։
Առաջին երեք մրցանակները խաղարկվել են 1941, 1977, 1983 թվականներին։ Այդ ժամանակ այն կրում էր ոչ պաշտոնական բնույթ։ Պաշտոնական խաղի բնույթ առաջին անգամ ստացել է 1987 թ.: Հետագայում այս մրցաշարի փոխարեն անցկացվել է մեկ այլ մրցաշար՝ Լիգայի գավթը։ 2008 թ.-ից անցում կատարվեց սուպերգավաթին, սակայն մրցաշարը կրում էր կրկին ոչ պաշտոնական բնույթ։ 2010 թ.-ից մրցույթը առ այսօր այն կրում է պաշտոնական բնույթ։ Եթե Գավաթը և Բունդեսլիգան հաղթում է միևնույն թիմը, ապա Սուպերգավաթում նրա դեմ պայքարում է Բունդեսլիգայի երկրորդ հորիզոնականը գրաված թիմը։
Ծանոթագրություններ
Կատեգորիա:Ֆուտբոլը Գերմանիայում
(238) Հիպատիա
(238) Հիպատիա (Hypatia), աստերոիդ աստերոիդների հիմնական գոտում։ Հայտնաբերվել է 1884 թվականի հուլիսի 1-ին Վիկտոր Կնորրեի կողմից Բեռլինում ։
Միջին հեռավորությունը Արեգակից կազմում է 2,90819 ա. մ., առավելագույնը մոտենում է 2,6563 ա. մ. հեռավորության վրա և հեռանում 3,1601 ա. մ., իսկ Երկրի ուղեծրին Հիպատիա աստերոիդը նվազագույնը մոտենում է 1,6667 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1811,48 երկրային օրվա ընթացքում, իր ուղեծրով շարժվելով միջինում 0,198733 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,39° անկյուն։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:1884 թվականին հայտնաբերված աստղագիտական մարմիններ Կատեգորիա:Վիկտոր Կնորրեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ջրածնային էներգետիկա
Ջրածնային էներգետիկան էներգաարտադրողության՝ էկոլոգիապես ամենամաքուր ճյուղերից է։ Այն հնարավորություն է տալիս ստանալ մեծ քանակությամբ որակյալ էներգիա՝ առանց շրջակա միջավայրը վնասելու։
Ջրածնի մասին
Ջրածինը տիեզերքի ամենատարածված տարրն է։ Ջրածին գազը թունավոր չէ և օժտված է մեծ ջերմատվությամբ։ Դրա մեկ գրամի այրումից ստացվում է 120 կՋ ջերմություն, մինչդեռ նույն քանակի բենզինից՝ միայն 46 կՋ։ Ընդ որում՝ մթնոլորտն աղտոտող ոչ մի վնասակար նյութ չի առաջանում, որն անխուսափելի է վառելիքի ցանկացած այլ տեսակի պարագայում։ Ջրածինը էկոլոգիապես մաքուր և իդեալական վառելանյութ է, միակ վերջանյութը ջուրն է։ Այն հեշտությամբ կարելի է տեղափոխել և բաշխել սպառողներին սովորական խողովակաշարով, որոնցով այսօր տեղափոխվում է բնական գազը։
Ջրածինը էլեկտրաէներգիա կարելի է ստանալ ոչ միայն ներկայիս ջերմաէլեկտրակայանում, այլև ավելի մեծ արդյունավետությամբ՝ վերջերս ստեղծված էլեկտրաքիմիական գեներատորներում (ԷՔԳ), այսպես կոչված՝ «վառելիքային սնուցիչներում»։
Գալվանական սնուցիչից և կուտակիչից ԷՔԳ-ները էականորեն տարբերվում են նրանով, որ այստեղ ելանյութերը՝ վառելիքը և օքսիդիչը, պարունակվում են ոչ թե անմիջապես կառուցվածքի մեջ, այլ պահվում են առանձին տարողություններում և տրվում են գեներատորին միայն աշխատանքի պահին։ Շատ մասնագետների կարծիքով՝ ջրածնային ներքին այրման շարժիչն ու էլեկտրաքիմիական գեներատորն են պայմանավորելու ավտոմոբիլային փոխադրամիջոցի վաղվա օրը։
Ի՞նչն է, սակայն, խանգարում ջրածնի՝ որպես մաքուր վառելիքի ավելի լայն կիրառությունը։ Գլխավոր խոչընդոտը վառելիքի մյուս տեսակների համեմատությամբ ջրածնի բարձր ինքնարժեքն է։ Այժմ այն հիմնականում ստանում են նավթից, բնական գազից և քարածխից։
Արեգակնային էներգիայի միջոցով ջրի քայքայումը
Շատ մեծ հեռանկար է կապվում արեգակնային էներգիայի միջոցով ջրի քայքայման հետ, որը հետազոտության առարկա է գրեթե բոլոր զարգացած երկրների փորձարաններում։ Արեգակի էներգիայի փոխակերպման հետազոտությունները կատարվում են լուսաէլեկտրաքիմիական, միկրոկենսաբանական և զուտ քիմիական եղանակներով։
Կատալիզատորի օգնությամբ ջրի քայքայումը
Քիմիական գիտության ամենահրատապ խնդիրներից է կատալիզատորի առկայությամբ ջրի լուսաքիմիական քայքայումը։ Նոբելյան մրցանակի դափնեկիր Ն. Սեմյոնովը ցույց է տվել, որ վանադիումը, մոլիբդենի, մանգանի միացությունները և որոշ ներկանյութեր արդյունավետ կատալիզատորներ են նշված ռեակցիայի համար։ Այսօր արդեն հաջողվել է հասնել 10% ՕԳԳ-ի, որը հետագայում կարելի է ավելի բարձրացնել։ Նախատեսվում է ապագայում արևային ուժեղ ճառագայթում ունեցող և գյուղատնտեսության համար ոչ պիտանի հողատարածություններում ստեղծել «էներգետիկ դաշտեր», որտեղ թափանցիկ սարքերից դուրս կբերվեն վերը նշված եղանակով ջրի քայքայման արգասիքները՝ ջրածինն ու թթվածինը։
Հարկ է ընդգծել, որ նշված եղանակներով Արեգակից ստացված էներգիան չի առաջացնի երկրագնդի ջերմաստիճանի բարձրացում։
Որպեսզի մարդկությունը ապահովված լինի էներգիայով, անհրաժեշտ է համատեղել բոլոր երկրների գիտնականների և կառավարությունների ջանքերը։
Աղբյուրներ
Կատեգորիա:Ջրածնային էներգետիկա Կատեգորիա:Վառելանյութեր Կատեգորիա:Զարգացող տեխնոլոգիաներ
Ռուզվելտի փողոց (Յալթա)
Ռուզվելտի փողոց (Улица Рузвельта), փողոց Ղրիմի Յալթա քաղաքում։ Անվանվել է ի պատիվ Ամերիկայի Միացյալ Նահանգների նախագահ Ֆրանկլին Դելանո Ռուզվելտի։ Յալթայի հնագույն փողոցներից մեկն է, որը նախկինում կոչվել է Բուլվարնայա ։
Նկարագրություն
Ռուզվելտի փողոցը, որը գտնվում է Յալթա քաղաքի կենտրոնում, ընդամենը մոտ 200 մետր երկարությամբ կարճ փողոց է, որը դեմ է առնում առափին։ Այդ փողոցում են գտնվում Յալթայի առևտրային նավահանգիստը և քաղաքի հնագույն հյուրանոցը՝ «Բրիստոլը» ։
Անվանում
Փողոցը նախկինում կոչվել է Բուլվարնայա։ 1960 թվականին Ուկրաինական ԽՍՀ նախարարների խորհրդի որոշմամբ, ի նշանավորումն ԱՄՆ-ի նախագահ Ֆրանկլին Ռուզվելտի 1945 թվականին Յալթայում գտնվելու և հաշվի առնելով Խորհրդային Միության և ԱՄՆ-ի միջև բարեկամական հարաբերությանների զարգացման գործում նրա ունեցած դերը, Բուլվարնայան վերանվանվեց Ֆրանկլին Դ. Ռուզվելտի փողոց ։
Պատմություն
Յալթայի Հին քաղաքի առաջին փողոցներից մեկը կոչվում է Ֆ. Ռուզվելտի փողոց (Բուլվարնայա)։ Քաղաքի հնագույն փողոցը ժամանակին եղել է նաև Յալթայի գլխավոր և միակ համեմատաբար բարեկարգ մայրուղին ։
19-րդ դարի երկրորդ կեսին Բուլվարնայան խորհրդանշականորեն անվանում էին Յալթայի Նևսկի պողոտա։ Նրա երկարությունը մոտ 200 մ է։ Այն Պոչտովայա փողոցի (այժմ՝ Սվերդլովի փողոց) շարունակությունն է։ Բուլվարնայա փողոցն այն ժամանակվա փոքրիկ Յալթայում մոտ 4 տասնամյակ զբաղեցրել է գլխավոր դիրք։ Փողոցը հայտնվել է շնորհիվ Յալթայի նավահանգստի։ Նախկինում փողոցը կոչվել է Նաբերեժնայա, Պրիբրեժնայա (1855), Բուլվարնայա (1874) ։
Փողոցի ճարտարապետական կառուցվածքը տարբերվում էր մոդեռն ոճի մի շարք նորաձև հյուրանոցներով և որակյալ տներով։ Փողոցի առաջին երկհարկանի շենքը 1830-ական թվականներին ճարտարապետ Կ. Էշլիմանի կառուցած մաքսատունն էր (Սվերդլովի փողոցի անկյունում)։ 19-րդ դարի առաջին կեսին պատերազմի ժամանակ ավերված թուրքական մզկիթի տարածքում մաքսատուն կառուցելու համար գեներալ-նահանգապետ Մ. Ս. Վորոնցովը հայտարարել էր մրցույթ-սակարկություն, որում հաղթել էր երկրորդ գիլդիայի վաճառական Ֆ. Ֆ. Մեդվեդևը։ 1980-ական թվականների սկզբին խարխլվածության պատճառով մաքսատան շենքն ապամոնտաժվեց։ Մինչ այդ շենքում գտնվում էր նավահանգստի գրասենյակը ։ Ֆ. Ռուզվելտի փողոցում են գտնվում քաղաքի առաջին տները, որոնք պատկանել են կայսերական ընտանիքի անդամներին, իշխաններ Վորոնցովներին, Տրուբեցկոյներին, Վորոպաևներին, Վոլկովներին, ազնվականներ Գրիպիոտիներին և Պլատիներին, առևտրական Սոբեսին։ Մինչև 1875 թվականի ապրիլի 23-ը «Բրիստոլ» հյուրանոցը (նախկինում «Տավրիդա» հյուրանոց, ապա՝ արական գիմնազիա, 1892 թվականից՝ «Բրիստոլ» հյուրանոց) պատկանել է կայսերական ընտանիքի անդամներին և օգտագործվել որպես Յալթա հանգստանալու ժամանածների հյուրատուն ։
Ծանոթագրություններ
Կատեգորիա:Յալթայի փողոցներ
Սանտա Կոլոմա դե Ֆարներս
Սանտա Կոլոմա դե Ֆարներս (Santa Coloma de Farnés), մունիցիպալիտետ Իսպանիայում։ Գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Սելվա շրջանում։ Տարածքը կազմում է 70,68 կմ²։ Բնակչությունը՝ 11948 մարդ (2010 թվականի տվյալներով)։ Հեռավորությւոնը պրովինցիայի վարչական կենտրոնից 18 կմ է։
Օրինաց երկիր կուսակցություն
«Օրինաց Երկիր» կուսակցություն (հակիրճ՝ ՕԵԿ), կուսակցություն Հայաստանում։ Երկար տարիներ համագործակցել է տվյալ ժամանակ երկրում իշխող կուսակցություն համարվող Հայաստանի Հանրապետական կուսակցության հետ՝ ստանալով նախարարական, մարզպետական և այլ պաշտոններ, իսկ կուսակցության նախկին նախագահ Արթուր Բաղդասարյանը ստացել է Հայաստանի անվտանգության խորհրդի քարտուղարի պաշտոն: Ներկայումս իրեն համարում է ընդդիմադիր քաղաքական ուժ։
Պատմություն
1998 թվականի հունիսին Արթուր Բաղդասարյանն ընտրվել է իր իսկ կողմից հիմնադրված «Օրինաց երկիր» կուսակցության նախագահ մինչև 2018թ․։ 2018թ․-ից դուրս է եկել քաղաքականությունից։
ՀՀ ԱԺ 4-րդ գումարման ընտրություններ
2007 թ․ ընտրություններին ՕԵԿ-ը հանդես է գալիս ընդդիմադիր ուժ, հավաքում է զգալի ձայներ, ունենում է 8 պատգամավոր։ Կոալիցիա է կնքում ՀՀԿ-ի հետ։
ՀՀ Նախագահի 2008թ․ ընտրություններ
2008 թ․ Նախագահի ընտրություններին ՕԵԿ նախագահ Արթուր Բաղդասարյանը հանդես է գալիս ընդդիմադիր ուժ,հավաքում է 100․000- ից ավել քվե՝ զբաղեցնելով 3-րդ հորիզոնականը։ 2008 թ․ կոալիցիա է կնքում ՀՀԿ-ի հետ։ Արթուր Բաղդասարյանը ստանձնում է Անվտանգության Խորհրդի քարտուղարի պաշտոնը։
ՀՀ ԱԺ 5-րդ գումարման ընտրություններ
2012 թ. ՕԵԿ ընտրություններից հետո կոալիցիա կնքեց ՀՀԿ-ի հետ։ 2014-2015թթ. ՕԵԿ-ի պատգամավորների մեծ մասը դուրս եկաց կուսակցությունից ու խմբակցությունից միանալով ՀՀԿ-ին։ 2014 թ. ՕԵԿ-ը դուրս է  եկել կոալիցիայից։
ՏԻՄ ընտրություններ և դաշինք
Այնուհետև նախաձեռնել է Հայկական Վերածնունդ անվանումով(նույնանուն սփյուռքահայ կազմակերպություն պնդում է, որ միտումնավոր է իր անունը օգտագործվել) դաշինք, որի մեջ են մտել տասնյակ քիչ հայտնի ու անհայտ կուսակցություններ, միավորներ, մասնակցել է 2016 թ. Գյումրիում եւ Վանաձորում քաղաքապետի եւ ավագանու ընտրություններին բավականին ձայներ հավաքելով։ Վանաձորում կոալիցիայի մեջ է մտնում ՀՀԿ-ի հետ։
ՀՀ ԱԺ 6-րդ գումարման ընտրություններ
2017 թ. Հայկական Վերածնունդ անվամբ դաշինքը մասնակցելով ԱԺ ընտրություններին չի կարողանում անցնել անցողիկ շեմը, առաջին անգամ պատմություն մեջ չի հայտնվում Խորհրդարանում։
Երևանի քաղաքապետի 2018թ․ արտահերթ ընտրություններ
2018 թ. Երևանի քաղաքապետի ընտրություններին ևս չի կարողանում անցնել անցողիկ շեմը։
ՀՀ ԱԺ 7-րդ գումարման ընտրություններ
2018 թ. ԱԺ ընտրություններին եւս չի կարողանում անցնել անցողիկ շեմը։
Աղբյուրներ
Կատեգորիա:Հայաստանի կուսակցություններ Կատեգորիա:1998 հիմնադրումներ Հայաստանում
Ֆրանսիական Հնդկաստան
Ֆրանսիական Հնդկաստան, Հնդկաստանում ֆրանսիական տիրույթների միասնական անվանումը։ Դրանցից էին Պոնդիշերրին, Կարայկալը, Յանամը Կորոմանդելյան ափին, Մախեն Մալաբարյան ափին և Չանդաննագարը Բենգալիայում։ Նրանց ընդհանուր մակերեսը կազմում էր 526 կմ2, որից 293 կմ2-ին (56 %) ընկնում էր Պոնդիշերրիին։
Տես նաև
Կատեգորիա:Հնդկաստանի պատմություն Կատեգորիա:Ֆրանսիայի նախկին գաղութներ
Հենրիետտա Լևիցկայա
Հենրիետտա (Հերա) Լևիցկայա (Henrietta Lewicka, ), խորհրդային և ուկրաինացի նկարիչ։ Աշխատել է մոլբերտային գեղանկարչության, մոնումենտալ և դեկորատիվ արվեստի, գծանկարչության (օֆորտ, վիմագրություն, մոնոտիպ) և սրբանկարչության բնագավառում։ Եղել է 1960-1980-ականների լվովյան ընդհատակի վառ ներկայացուցիչներից։
Կենսագրություն
Հենրիետտա Լևիցկայան ծնվել է 1930 թվականի նոյեմբերի 27-ին Օդեսայում, լրագրող և մանկավարժ Բոգդան Վսևոլոդովիչ Լևիցկու և գրականության ուսուցչուհի Տատյանա Պետրովնայի ընտանիքում։ Ընտանիքը բնակվել է Նեժինսկայա փողոցում։ Հերան շատ կապված է եղել հոր հետ, նրա մի շարք ստեղծագործություններում ուղղակիորեն նրան հիշեցնող մանրամասներ կան, օրինակ՝ ակնոցները։
Սովորել է Օդեսայի դպրոցում (1938-1945), 1945 թվականին մոր հետ տեղափոխվել է Լվով, որտեղ 1948 թվականին ավարտել է Կոպեռնիկոսի փողոցում գտնվող № 9 դպրոցը։ 1954 թվականին ավարտել է Կիրառական և դեկորատիվ արվեստի ինստիտուտը, որտեղ սովորել է Ռոման Սելսկու, Վիտոլդ Մանաստիրսկու, Լեոպոլդ Լևիցկու մոտ։ 1954 թվականից աշխատել է Դրոգոբիչում (Լվովի մարզ), որտեղ մասնակցել է Դրոգոբիչ երկաթուղային կայարանի և Մշակույթի տան նկարազարդումներին, 1959 թվականին վերադարձել է Լվով։ Աշխատել է ամբողջ Ուկրաինայի տարածքում, ձևավորել է մշակութային հաստատություններ և ճանապարհային տաղավարներ (կանգառներ)՝ օգտագործելով գրաֆֆիտոյի, գունավոր և ֆակտուրային սվաղման և խճանկարի տեխնիկան։ 1963 թվականին Լվովի պոլիգրաֆիկական տեխնիկումում նա ձվի տեմպերայով ստեղծել է «Իվան Ֆեդորով» որմնանկարը։ 2019 թվականի տվյալներով որմնանկարը գտնվել է գերազանց վիճակում՝ քոլեջի երրորդ հարկում։
Ստեղծագործություն
1957 թվականից մասնակցել է մարզային, հանրապետական և արտասահմանյան ցուցահանդեսների։ 1980 թվականի մարտին մասնակցել է Էստոնիայի արվեստի պետական թանգարանում (Տալլին) Լվովի գծանկարիչների ցուցահանդեսին։
Հենրիետտա Լևիցկայայի աշխատանքը շատ բազմակողմանի է՝ գծանկարչություն, գեղանկարչություն, խճանկար, սրբանկարչություն։ Իր ողջ կյանքում նա տիրապետել է գեղանկարչության նոր տեխնիկային, փորձարկել է տարբեր նյութեր։
Չնայած նկարչի ստեղծագործության բազմավեկտոր բնույթին, նրա ոճը միշտ էլ ճանաչելի է` հիմնականում կոմպոզիցիաների բարդությամբ և ամենափոքր դետալների մանրակրկիտ գծագրությամբ։
Հերայի խանդավառությունը նորի հավերժական որոնումներում հարստացրել է ոչ միայն նրա ստեղծագործությունը, այլև ազդել Լվովի ողջ գեղարվեստական կյանքի վրա։ 1968 թվականին Հենրիետտան Դանիիլ Դովբոշինսկու հետ այցելել է Սենեժ, որտեղ ոգեշնչվել է վիմագրության տեխնիկայով։ Նա քարի վրա մարմնավորել է ստեղծագործական գաղափարներ, փնտրել գունավոր վիմագրության նոր ուղիներ՝ դրանով ոգեշնչելով իր մի շարք նկարիչ ընկերների։
Լվովի գծանկարիչներին թույլատրվել է կազմակերպել վիմագրական տեխնիկայով իրենց աշխատանքների ցուցահանդեսը, որը, սակայն, շուտով փակվել է։ Բացի Հենրիետտայի աշխատանքներից, ցուցահանդեսին ներկայացված են եղել Վալերի Դեմյանիշինի, Վլադիմիր Պինիգինի, Յուրի Չարիշնիկովի վիմագրական աշխատանքները։ Այցելելով այս ցուցահանդեսը՝ Հենրիետտայի ուսուցիչներից Լեոպոլդ Լևիցկին «վարակվել է» վիմագրությամբ։ Վիմագրությունը արվեստագետներին տվել է ստեղծագործական ազատության և յուրահատկության զգացում։ 1979 թվականի դեկտեմբերի 22-ին Հենրիետտա Լևիցկայայի նախաձեռնությամբ իր գեղարվեստական արվեստանոցում անցկացվել է «Գրաֆիկայի օրը» առաջին տոնը, որը լավ ավանդույթ է դարձել Լվովի գրաֆիկական նկարիչների համար ամեն տարի նշելու այն։
Արտաքին հղումներ
Կատեգորիա:Խորհրդային նկարչուհիներ Կատեգորիա:Ուկրաինացի նկարչուհիներ
Նինոծմինդայի շրջան
Նինոծմինդայի շրջան (ნინოწმინდის მუნიციპალიტეტი՝ նինոծմինդաս մունիցիպալիտետի) 2-րդ մակարդակի վարչական միավոր է Վրաստանում։ Մտնում է Սամցխե-Ջավախեթի մարզի (մխարեի) կազմի մեջ։ Վարչական կենտրոնը Նինոծմինդա (նախկին անվանումը՝ Բոգդանովկա) քաղաքն է։
Բնակչություն
Շրջանի բնակչությունը ըստ վերջին մարդահամարի (2002) կազմել է 34 305 մարդ։ Ըստ 2014 թվականի հունվարի 1 տվյալների բնակչությունը կազմել է 24 491 մարդ։
Նախկին Բոգդանսկի շրջանի (այժմ Նինոծմինդայի շրջանի) էթնիկ կազմը 1939 թվականին՝
Բնակավայրերի ցանկ
Նինոծմինդայի շրջանի կազմի մեջ մտնում է 32 բնակավայր, այդ թվում 1 քաղաք։
Արտաքին հղումներ
Կատեգորիա:Նինոծմինդայի շրջան
Յասեկ-Պտասեկ
Յասեկ-Պտասեկ (Jasiek-Ptasiek), ուրվական կամ ոգի լեհական դիցաբանությունում, բնակվել է Թռչունների լեռան տակ (Ptasia Góra, Սմոլնոյ լեռ (Smolna)) Սուդետներում՝ Պոլյանիցա-Զդրույ քաղաքի մոտակայքում գտնվող Պոկշիվնո (Pokrzywno) գյուղի անտառում։
Պատմություն
Լեգենդ Յասեկ-Պտասեկի մասին՝ հետաքրքիր թեմա լեհական ժողովրդական մշակույթում։ 17-րդ դարի երկրորդ կեսին եղել է մի մարդ, որի անունն Յոհան Շմիդտ էր։ Նա Կլոձկոյում պանդոկի գարեջրագործ և սեփականատեր էր, որը 1418 թվականից սկսած պահպանում էր գինու ավանդույթները։ Այսօր այդ պանդոկի տեղում բանկ է։ Անհայտ ու չապացուցված պատճառներով Յոհանն անիծվել է ու խաբվել, կաթված է ստացել և մահացել։ Հուղարկավորության ժամանակ դագաղում դիակ չի եղել։ Ինչպես պարզվել է ավելի ուշ, հարյուր գուլդենի համար Կլոձկոյից մի դահիճ Յոհանին դրել է կաշվե պարկի մեջ և նրան քարշ տվել Պոկշիվնոյի մոտակա անտառը։ Այդ ժամանակվանից այդ անտառում հայտնվել է այսպես կոչված Յասեկ-Պտասեկը, հատկապես նկատել են Թռչունների և Լոմնիցկա Ռուվնյա (Łomnicka Równia) լեռների տարածքում։ Նա վախեցնում է կողքով անցնող մարդկանց, վիրավորում է նրանց և կռիվ գցում։ Կլադսկե կոմսության ժամանակաշրջանից ի վեր մարդկանց շրջանում շատ պատմություններ են եղել Յասեկ-Պտասեկի հետ հանդիպումների մասին։
Գրականություն
Կատեգորիա:Անեծքներ
Երեք կանայք (Բոչչոնի)
Երեք կանայք (Tre donne), իտալացի նկարիչ, քանդակագործ, ֆուտուրիզմի տեսաբան Ումբերտո Բոչչոնիի 1909-1910 թվականներին ստեղծած կտավը ։ Նկարի նյութը՝ կտավ/յուղաներկ է, ոճը՝ դիվիզիոնիզմ ։ Դիվիզիոնիզմը գույների բաժանումն է՝ ստեղծելով առանձնացված վրձնահարվածներ ի տարբերություն հարթ, ամուր գծերի ։ Կտավում պատկերված են երեք կին։ Ձախ կողմում Բոչչոնիի մայրն է՝ Սեսիլիան, աջ կողմում քույրն է՝ Ամելիան, կենտրոնում՝ նկարչի սիրելին՝ Ինեսը ։
Ումբերտո Բոչչոնի
Ումբերտո Բոչչոնին ծնվել է 1892 թվականի հոկտեմբերի 19-ին Ռեջիո դի Կալաբրիաում ։ Հայրը եղել է ցածր պաշտոն զբաղեցնող պետական պաշտոնյա և ընտանիքը շարունակ տեղափովել է քաղաքից քաղաք, Ֆորլիից Ռոմանիա, Ջենովա, Պադովա, Կատանիա (Սիցիլիա կղզի) ։ Բոչչոնին սովորել է Հռոմի գեղարվեստի ակադեմիայում, նկարել է Scuola Libera del Nudo-ում ։ Դեռևս վաղ տարիքում Բոչչոնին հայտնի է դարձել դիվիզիոնիզմից ֆուտուրիզմի արմատական անցմամբ։
Անցումային շրջան
Ումբերտո Բոչչոնիին դիվիզիոնիզմ ոճին ծանոթացրել է արվեստի ուսուցիչ Ջակոմո Բալլան ։ Ըստ գերմանական Deutsche Bank-ի և Սողոմոն Գուգենհայմ հիմնադրամի՝ Հյուսիսային Իտալիայում 1880-ական թվականների վերջում առաջացած դիվիզիոնիզմը «գունանյութերի վրձնահարվածների համադրությամբ ինտենսիվ ամբողջական գույներ ստանալու նկարչական մեթոդ է» ։ Այդ անհատական վրձնահարվածները կտավի մակերեսին հիշեցնում էին թելիկանման շարաններ ։ Դիվիզիոնիստները հավատում էին իրենց կտավներում լուսատվության աճին ։ Դիվիզիոնիզմից ֆուտուրիզմի անցման ժամանակահատվածում Բոչչոնին փորձում էր փոխել իր նախաֆուտուրիստական արվեստի թեմաները, քանի որ դիվիզիոնիզմը պատկերում էր գյուղական աշխատուժը, հանգստությունը, գեղեցկությունը, բնապատկերները։ Երբ Բոչչոնին սկսեց նկարել ֆուտուրիստական կտավներ, այդ թվում արդյունաբերական տեսարաններ, ուրբանիստական արդիականություն, անցումն այդքան էլ հարթ չէր ։ Իտալական դիվիզիոնիզմն օգտագործում է մի շարք սպեկտրալ գույներ՝ ներկը կիրառելով զանազան կետերով և հարվածներով ։ Սակայն յուրաքանչյուր նկարչի մոտ դիվիզիոնիզմը տարբեր է, և ուղեցուցներ չկան։ 1909-1910 թվականներին Բոչչոնին երբեմն հանդիպում էր ֆուտուրիստ Ֆիլիպո Տոմասո Մարինետիին, և նրանք Կառլո Կառայի, Լուիջի Ռուսոլոյի, Ջակոմո Բալլայի և Ջինո Սևերինի հետ միասին որոշեցին ստեղծել Ֆուտուրիստ նկարիչների տեխնիկական մանիֆեստը (The Technical Manifesto of Futurist Painters) , որը նկարագրում է ֆուտուրիզմի տեսությունները, ինչպես նաև ֆուտուրիստական կտավների ուղեցույց է ։
Կիրառում
Բոչչոնիի «Երեք կանայք» ստեղծագործության կարևորությունը ոչ թե ինքնին կտավն է, այլ, ինչպես Կոենն է նշում «այն արտացոլում է անցում, այն կամուրջ է Միլանի արվարձաններից դեպի «Քաղաքը բարձրանում է» (La città che sale) կտավի իդեալիստական տեսլական» ։
Աղբյուրներ
Կատեգորիա:Ումբերտո Բոչչոնիի նկարներ Կատեգորիա:1910 նկարներ
Գրեբեն
Գրեբեն  (Gräben), կոմունա Գերմանիայի Բրանդենբուրգ հողատարածքում։
Գտնվում է Պոտսդամ Միթելմարկ շրջանի կազմում։ Բնակչությունը կազմում է 580 մարդ (ըստ 2010 թվականի դեկտեմբերի 31-ի) ։ Տարածքը կազմում է 40,84 կմ²։ Պաշտոնական կոդ՝ 12 069 232։
Ծանոթագրություններ
Կատեգորիա:Գերմանիայի քաղաքներ
Իրիդիումի հիդրօքսիդ(IV)
Իրիդիումի հիդրօքսիդ(IV), անօրգանական միացություն, իրիդիումի հիդրօքսիդը` Ir(OH)4 (IrO2·2H2O ) բանաձևով, կապտասև փոշի, չի լուծվում ջրում։
Ֆիզիկական հատկություններ
Իրիդիումի հիդրօքսիդը առաջացնում է կապտասև գույնի նստվածք։ Չի լուծվում հիմքերի լուծույթներում։ 350 °С ջերմաստիճանում դեհիդրվում է ։
(8692) 1992 WH
(8692) , աստերոիդ աստերոիդների հիմնական գոտում։ Հայտնաբերվել է 1992 թվականի նոյեմբերի 16-ին Սեյձի Ուեդայի և Հիրոսի Կանեդայի կողմից Կուշիրոյում ։
Միջին հեռավորությունը Արեգակից կազմում է 2,353874 ա. մ., առավելագույնը մոտենում է 2,053 ա. մ. հեռավորության վրա և հեռանում 2,6547 ա. մ. ։ Արեգակի շուրջ մեկ ամբողջական պտույտ է կատարում 1319,09 երկրային օրվա ընթացքում, իր ուղեծրով շարժվելով միջինում 0,272916 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,21° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
It’s No Good
Երգի մասին
«It’s No Good»  մռայլ, ռիթմիկ և մի քիչ «սեքսուալ» երգ է՝ կրկներգում վառ արտահայտված բառային հուքով։
«Speedy Jruen Mix» վերնագրային երգի տարբերակն է, որը առկա է եղել սինգլի 12" և CD տարբերակներում, ներառվել է Remixes 81-04 հավաքածուի երկսկավառակ և եռասկավառակ հրատարակությունների երկրորդ ձայնասկավառակում։ «Club 69ruen Future Mix»-ի տարբերակն է, որն ի սկզբանե հասանելի է եղել միայն պրոմոթողարկումներով, առկա է այդ հավաքածուի եռասկավառակ հրատարակության երրորդ ձայնասկավառակում։
«Բ» կողմը զբաղեցնում է «Slowblow» գործիքային կոմպոզիցիան՝ «Ultra» ալբոմի վերջին օրիգինալ բի-սայդը։ Կոմպոզիցիան ունի դանդաղ և մտախոհ հնչողություն։
Երաժշտական տեսահոլովակ
«It’s No Good» երգի տեսահոլովակը նկարահանել է ռեժիսոր Անտոն Քորբեյնը ։ Տեսահոլովակում Depeche Mode-ն ներկայացված է որպես ցածրորակ խումբ, որը համերգներ է տալիս տարբեր բարերում և փաբերում։ Բացի այդ, տեսահոլովակում հայտնվում է նաև Անտոն Քորբեյնը. նա գցում է խոսափողը, նախքան այն Դեյվ Գաանին հանձնելը։ Հատկանշական է, որ այս երգի տեսահոլովակը շատ զավեշտալի է և միակ այդպիսին է խմբի երգացանկում։ Տեսահոլովակը հաճախ հեռարձակվել է MTV-ով ։ Երգի համար նկարահանվել է նաև այլընտրանքային տեսահոլովակ, որը ցուցադրվել է Exciter Tourruen-ի ընթացքում Depeche Mode-ի համերգների ժամանակ։
Երգացանկ
UK 12-inch single (12 BONG 26)
European CD single (74321482762)
UK cassette single and US 7-inch single (C BONG 26; 7-17390)
US CD single (9 17390-2, 2-17390)
US and Canadian maxi-CD single (9 43845-2; CDW 43845)
<!-- === Բրիտանական թողարկումներ ===
Վերաթողարկումներ
-->
Տարեվերջյան հիթ-շքերթներ
<!-- {|class="wikitable sortable" !Чарт (1997) !Позиция
Արտաքին հղումներ
Կատեգորիա:Դեփեշ Մոդի սինգլներ
Տորեցկոե (գյուղ, Կոնստանտինովսկի շրջան)
Տորեցկոե (Торецьке), գյուղ Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Տորեցկոե գյուղում բնակվում էր 28 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Կոնստանտինովսկի շրջանի բնակավայրեր Կատեգորիա:Ուկրաինայի գյուղեր
Ռեզանա
Ռեզանա  (Resana), կոմունա Իտալիայում։ Գտնվում է Վենետո մարզի Տրևիզո գավառում ։
Բնակչությունը կազմում է 8186 մարդ, խտությունը՝ 312 մարդ/կմ²։ Զբաղեցնում է 24 կմ² տարածք։ Սահմանակից է Կաստելֆրանկո Վենետո, Լորեջիա, Պիոմբինո դեզե, Վեդելագո համայնքներն ։ Փոստային ինդեքս՝ 31023, հեռախոսային կոդ՝ 0423։
(239) Ադրաստեա
(239) Ադրաստեա (Adrastea), աստերոիդ աստերոիդների հիմնական գոտում։ Հայտնաբերվել է 1884 թվականի օգոստոսի 18-ին Յոհան Պալիսայի կողմից Վիեննայում ։
Ռեզանա
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
(239) Ադրաստեա
Միջին հեռավորությունը Արեգակից կազմում է 2,968903 ա. մ., առավելագույնը մոտենում է 2,2791 ա. մ. հեռավորության վրա և հեռանում 3,6587 ա. մ. ։ Արեգակի շուրջ մեկ ամբողջական պտույտ է կատարում 1868,5 երկրային օրվա ընթացքում, իր ուղեծրով շարժվելով միջինում 0,192668 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,16° անկյուն։
Արտաքին հղումներ
Կատեգորիա:1884 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ասի Ազար
Ասի Ազար (אסי עזר, ), հրեա հեռուստահաղորդավար։ Էրեզ Տալի հետ միասին մինչև 2015 թվականը վարել է «Big Brother Israel» հաղորդաշարը իսկ Ռոտեմ Սելայի հետ՝ «Ծագող աստղ» իսրայելական շոուն։ Համարվում է նաև «Գեղեցկուհին և հացթուխը» հայտնի ռոմանտիկ հեռուստասերիալի հեղինակը։ 2019 թվականին դարձել է Եվրատեսիլ 2019 երգի մրցույթի չորս հաղորդավարներից մեկը։ Ազարը ԼԳԲՏ իրավունքների պաշտպան է։ 2009 թվականին դասակարգվել է 100 ամենաազդեցիկ ԼԳԲՏ դեմքերից մեկը, որը կազմվել էր OUT Magazine-ի կողմից ։
Վաղ կյանք
Ազարը ծնվել է Իսրայելի Հոլոն քաղաքում ։ Նրա նախնիները եղել են Բուխարայի և Եմենի հրեաներ ։ 2005 թվականին Ազարը կատարել է քամինգ աութ՝ խոստովանելով, որ համասեռամոլ է ։ Դրանից հետո, ձեռնամուխ է եղել նկարահանելու փաստագրական ֆիլմ, որը կոչվում էր «Մայրիկ և հայրիկ․ ես ձեզ բան ունեմ ասելու»։
Հեռուստատեսային կարիերա
Նրա առաջին հաղորդումը եղել է «KIK» հեռուստաշոուն, որը ցուցադրվել է առցանց տարբերակով։ 2004–2005 թվականներին Ասին վարել է երիտասարդական «Exit» հաղորդումը ։ Ավելի ուշ, նա մասնակցել է «The Show», «Բարի երեկո Գայ Փինսի հետ» և «Չեմպիոն։ փակ սենյակ» հաղորդուներին, ինչպես նաև սատիրիկ «Թակարդ 24» և «Խոսի՛ր իմ լրտեսի հետ» հաղորդումներին։
2019 թվականի հունվարի 25-ին հայտարարվել է, որ Ազարը կլինի Եվրատեսիլ 2019 երգի մրցույթի չորս հաղորդավարներից մեկը, որն անց էր կացվելու Թել Ավիվում։ Մյուս երեք հաղորդավարներն էին Լյուսի Այուբը, Էրեզ Տալը և Բար Ռաֆայելին ։ Բացի այդ, հայտարարվել է, որ Տալը և Ռաֆայելին կլինեն հիմնական հաղորդավարները, իսկ Ազարը և Այուբը կանաչ սենյակում կվերցնեն հարցազրույցներ ։ Հունվարի 28-ին Ազարը և Այուբը վարել են կիսաեզրափակիչ ելույթներում պետությունների վիճակահանությունը, որը կայացել է Թել Ավիվի գեղարվեստի թանգարանում ։
Անձնական կյանք
2016 թվականի ապրիլի 11-ին Ազարը Բարսելոնայում ամուսնացել է իր զուգընկերոջ՝ կատալոնացի Ալբերտ Էսկոլա Բենեթի հետ։
Արտաքին հղումներ
Կատեգորիա:Իսրայելի հրեաներ Կատեգորիա:Հրեա իրավաբաններ Կատեգորիա:Հրեա հաղորդավարներ Կատեգորիա:ԼԳԲՏ Իսրայելում Կատեգորիա:ԼԳԲՏ անձինք
Ջոն Ռաբե (ֆիլմ)
Ջոն Ռաբե, գերմանական, չինական և ֆրանսիական համատեղ ֆիլմ, որը 2009 թվականին, Ջոն Ռաբեյի կենսագրության մոտիվով նկարահնել է ռեժիսոր Ֆլորյան Գալենբերգերը։
Ֆիլմը նկարահանվել է Ջոն Ռաբեյի օրագրի հիման վրա, ֆիլմի առաջնախաղը տեղի է ունեցել Բեռլինյան 59-րդ կինոփառատոնին ։
Սյուժե
1937 թվականի վերջին գերմանացի բիզնեսմեն Ջոն Ռաբեն իր կնոջ՝ Դորայի հետ գտնվում է Նանկինում։ Ռաբեն Siemens ընկերության տեղական մասնաճյուղի տնօրենն է, նա Նանկինում ապրել է շուրջ 30 տարի և իր աշխատանքը թողնելով փոխարինող մեկին, պատրաստվում է մեկնել Բեռլին։ Ջոն Ռաբեյի պատվին կազմակերպված հրաժեշտի երեկոյի ժամանակ, չինական ավիացիան հարձակվում է քաղաքի վրա և վերջինիս ենթարկում ռմբակոծության։ Ռաբին փորձելով փրկել բնակիչներին, բացում է ընկերության դռները և նրանց ներս էն թույլ տալիս։
Այդ ժամանակ, Նանկինի համար ճակատամարտում կռվի արդյունքում, չինական զորքերը գերի են վերցնում Ազգային հեղափոխական բանակի զինվորներին։ Այնուհետև չինական բանակը մտնում է Նանկինի և այնտեղ կազմակերպում կոտորած։ Ջոն Ռաբեյին և միջազգային կոմիտեյին, այնուամենայնիվ, հաջողվում է ստեղծել անվտանգության գոտի, որը ճանաչում են չինական զորքերի հրամանատարությամբ։ Կոմիտեյի անդամները ներդնում են ողջ ուժերը, մարդկանց կործանումից փրկելու համար։
Կումայրի պատմական թաղամաս
Կումայրի պատմական թաղամաս, հայտնի նաև որպես Կումայրի պատմամշակութային թանգարան-արգելոց, Գյումրու ամենահին հատվածը՝ իր յուրահատուկ ճարտարապետությամբ։ Այն ունի ավելի քան հազար շինություն, որոնք պատկանում են 19-20-րդ դարերին։ Թաղամասը Հայաստանի և աշխարհի այն սակավաթիվ վայրերից է, որն ունի իսկական քաղաքային հայկական ճարտարապետություն։ Կումայրի թաղամասի գրեթե բոլոր շինությունները վերապրել են 1926 և 1988 թվականի երկու խոշոր երկրաշարժերը։ Պատմական Կումայրի թաղամասը զբաղեցնում է Գյումրու կենտրոնական և արևմտյան հատվածները ։
Պատմություն
Տարածքը Կումայրի անվամբ առաջին անգամ հիշատակվել է մ.թ.ա. 8-րդ դարում՝ ուրարտական արձանագրություններում ։ Պատմաբանները կարծում են, որ Քսենոփոնը Սև ծով վերադառնալիս անցել է Կումայրիով, որի մասին գրել է իր «Անաբասիս» աշխատության մեջ ։
Ջոն Ռաբե (ֆիլմ)
Սյուժե
Ժամանակի ընթացքում Ուիլսոնը և Ռաբին դառնում են մտերիմ ընկերներ։ Նրանք միասին դիմավորում են Սուրբ Ծնունդը։ Ուիլսոնն, իմանալով, որ Ռաբեն հիվանդ է շաքարային դիաբետով և նրա մոտ ինսուլին չկա, նա այն ձեռք է բերում չինացիներից։
Կումայրի պատմական թաղամաս
Պատմություն
Երկրորդ անգամ Կումայրին հիշատակվել է 773 թվականին Արտավազդ Մամիկոնյանի գլխավորած արաբական տիրապետության դեմ ապստամբության մասին պահպանված աղբյուրներում, որը հանգեցրել է հայկական պետականության վերականգնմանը։ Հետագայում՝ Բագրատունիների օրոք և դրանից հետո, Կումայրին վերածվել է լավ կառուցված, ժամանակակից բնակավայրի, որը ժամանակին եղել է տարածաշրջանի առևտրի կենտրոնը ։
Ջոն Ռաբե (ֆիլմ)
Քննադատություն
Չինական ոչ մի խոշոր կինոընկերություն ֆիլմը չի ցուցադրել Չինաստանում ։ Գելենբերգը նաև հաստատում է Չինաստանում ֆիլմի ցուցադրության դժվարության մասին. Ֆիլմի ռեժիսորին առաջարկել են Չինաստանում ապահովել ֆիլմի ցուցադրությունը միայն այն դեպքում եթե ֆիլմից հանվեն Ասպետ Յասուխիկոյի մասնակցությամբ տեսարանները, սակայն Գելենբերգերը հրաժարվել է Դեմ գնալով ֆիլմի ցուցադրմանը, Չինաստանում ծայրահեղ ազգայնականները փաստում էին այն մասին որ Նանկինյան ջարդեր չեն եղել ։ Ամեն դեպքում 2014 թվականի մայիսի 17-ին Չինաստանում կայացած կինոփառատոնի ժամանակ ֆիլմը ցուցադրվել է, ցուցադրությունը նվիրված է եղել Նանկինի մասին պատմական փաստերի պահպանությանը (南京・史実を守る映画祭).
Կումայրի պատմական թաղամաս
Պատմություն
1804-1813 թվականների ռուս-պարսկական պատերազմի սկզբում Շիրակի մարզը գտնվում էր ռուսական ուժերի վերահսկողության տակ։ Կումայրին Գյուլիստանի պայմանագրով պաշտոնապես դարձել էր Ռուսական կայսրության մաս։
Ոուսական կառավարության տարիներին Կումայրին դարձել էր Հարավային Կովկասի զարգացած քաղաքներից մեկը։ 1829 թվականի ռուս-թուրքական պատերազմի հետևանքով հայ ժողովրդի մեծ հոսք եղավ Կումայրի, քանի որ Օսմանյան կայսրության տարածքներից, մասնավորապես Կարսից, Էրզրումից և Բայազետից գաղթած շուրջ 3000 ընտանիք բնակություն էր հաստատել հենց այստեղ։ 1837 թվականին այստեղ կառուցվել է ռուսական խոշոր ամրոց։
Ջոն Ռաբե (ֆիլմ)
Քննադատություն
Rotten Tomatoes կայքում հանդիսատեսի քննադատություններից ստացել է 75 % և 77 % ռեյտինգ ։
Կումայրի պատմական թաղամաս
Պատմություն
Որպես քաղաք՝ Գյումրին ավերջնականապես կազմավորվել է 1840 թվականին՝ դառնալով նորաստեղծ և արագ զարգացող Ալեքսանդրապոլի գավառի կենտրոնը։ 1849 թվականին Ալեքսանդրապոլի գավառը մտել է Երևանի նահանգի կազմի մեջ։ Անդրկովկասում քաղաքը դարձել էր կայսերական ռուսական զինված ուժերի հենակետը, այստեղ ստեղծվել էին նրանց ռազմական զորանոցները։ 1830-ական թվականներին քաղաքի արևմտյան մասում ռուսները կառուցել են Սև բերդը՝ ի պատասխան 1828-1829 թվականների ռուսթուրքական պատերազմի։
Ջոն Ռաբե (ֆիլմ)
Մրցանակներ
Ֆիլմը պարգևատրվել է Deutscher Filmpreis-ի բոլոր անվանակարգերում, որոնցից չորսն են՝լավագույն գեղարվեստական ֆիլմ, լավագույն տղամարդու կերպար, լավագույն հագուստի դիզայն, լավագույն բեմադրող։
Ծանոթագրություններ
Կատեգորիա:Ֆրանսիական ֆիլմեր Կատեգորիա:Չինական ֆիլմեր Կատեգորիա:Գերմանական ֆիլմեր Կատեգորիա:2000-ականների դրամա ֆիլմեր Կատեգորիա:Գերմաներեն ֆիլմեր Կատեգորիա:Ֆիլմեր մանդարին լեզվով Կատեգորիա:Անգլերեն ֆրանսիական ֆիլմեր
Կումայրի պատմական թաղամաս
Պատմություն
Կումայրու պատմական շինություններից շատերը պատկանում են 19-20-րդ դարերին։ Նախախորհրդային շրջանի հայ մշակութային ականավոր գործիչների և հարուստ ընտանիքների տները, մի քանի եկեղեցիներ, որոնք հանդիսանում են պատմական կոթողներ, կանգուն են մինչ օրս ։
Ձիթողցոնց տուն-թանգարան
Ձիթողցոնց ընտանիքի հայտնի տուն-թանգարանը կառուցել են Ձիթահող գյուղից Ալեքսանդրապոլ գաղթած չորս եղբայները, 1872 թվականին ։ Այն կառուցված է Շիրակի հայտնի տուֆ քարով։
Տուն-թանգարանում ներկայացված է Ալեքսանդրապոլի 19-րդ դարից մինչև 1920-ական թվականների հասարակական կյանքը բնութագրող հավաքածուներ։ Այն նաև ցույց է տալիս քաղաքի մշակութային, ճարտարապետական և կրոնական կողմերը ։
Ասլամազյան քույրերի պատկերասրահ
Պատկերասրահը գտնվում է Գյումրու կենտրոնական հրապարակի մոտ։ Շենքը՝ որպես առանձնատուն, կառուցվել է 1880 թվականին՝ Քեշիշյանների ընտանիքի կողմից, որոնք հայտնի վաճառականներ էին։ 1988 թվականի կործանարար երկրաշարժից հետո առանձնատունը տրվել էր անտուններին և վերաբացվել է 2004 թվականին ։ Այն Հայաստանի միակ թանգարանն է, որը կրում է կին արվեստագետների անունը և նվրիված է կին արվեստագետներին։ Ասլամազյան քույրերի պատկերասրահը 1980 թվականից սկսած գտնվոմ է կառավարության հսկողության ներքո՝ որպես պատմամշակութային ժառանգություն։
Սուրբ Ամենափրկիչ եկեղեցի
Եկեղեցին գտնվում է Կումայրու կենտրոնում։ Շենքի կառուցումը ավարտվել է 1872 թվականին և օծվել է 1873 թվականին։ Շինարարությունը իրականցվել է Կումայրու բնակիչների և Դրամփյան ընտանիքի ջանքերով։
Եկեղեցու ճարտարապետությունը նման է Անիի Սուրբ Աստվածածին Կաթողիկե եկեղեցու ճարտարապետությանը, սակայն այն շատ ավելի մեծ է քան Անիի եկեղեցին։
Հովհաննես Շիրազի տուն-թանգարան
Այն կառուցվել է 1886 թվականին։ Շենքը կառուցված է կարմիր տուֆից և եղել է Քեշիշյան անունով մի մեծահարուստ վաճառականի տունը։ Խորհրդային շրջանում այն ծառայել է որպես մթերանոց։ 1983 թվականին՝ Շիրազի մահվանից մեկ տարի առաջ, պետական պաշտոնյանները նրան բնակության վայր էին առաջարկել։ Բանաստեղծը այստեղ ապրել է մեկ տարի, քանի որ մահացել է 1984 թվականի մարտին ։
Սև բերդ
Ամրոցը կառուցվել է ռուս-պարսկական երկրորդ պատերազմի ավարտից հետո։ Այն կառուցվել է 1834 թվականին, իսկ ամրացման համար պահանջվել է մեկ տասնամյակ։ Բերդը 360 աստիճանի կլոր կառույց է, որը կառուցված է սև քարից, ինչի շնորհիվ էլ ստացել է իր անվանումը։ Ղրիմի պատերազմում Ռուսաստանի պարտությունից հետո Սև բերդը վերազինվել էր և դարձել էր «առաջին կարգի» ամրոց։ Այն երբևէ չի պաշարվել հակառակորդի կողմից, սակայն ունեցել է ռազմավարական կարևոր նշանակություն 1878 թվականի և հետագա պատերազմում թուրքերի դեմ տարած հաղթանակներում։ 1887 թվականին ամրոցը դարձել էր «երկրորդ կարգի», երբ 1877-1878 թվականների ռուս-թուրքական պատերազմում Ռուսաստանը այլ հենակետային ամրոցներ էր գտել Կարսում և Բաթումիում ։
Սուրբ Յոթ Վերք
Եկեղեցին կառուցվել է 1884 թվականին։ Այն հայկական եկեղեցիների ոճով կառուցված կառույց է, որի զանգակատունը գտնվում է արևմտյան կողմի գլխավոր մուտքի մոտ։ Եկեղեցին ունի մեծ գմբեթ, որը շրջապատված է ևս երկու փոքր գմբեթերով։ Սուրբ Յոթ Վերք եկեղեցու խորանը տարբերվում է մյուս հայկական եկեղեցիներից նրանով, որ այն ունի հետաքրքիր զարդարանք և տեսք։
Պոլոզ Մուկուչ գարեջրատուն
Այն Գյումրու հայտնի ռեստորան և գարեջրատուն է, որը բացվել է 1960-ական թվականներին՝ Խորհրդային Հայաստանում և գտնվում է պատմական Կումայրի թաղամասում։ Այն նախկինում առանձնատուն է եղել, որը կառուցվել է 1860-ական թվականներին։ Գարեջրատունը կրում է հայտնի գյումրեցի զվարճաբան-առակախոս Մկրտիչ Մելքոնյանի անունը, որը առավել հայտնի է եղել Պոլոզ Մուկուչ մականունով։ Այժմ գարեջրատունը քաղաքի տեսարժան վայրերից մեկն է ։
Սպարտակ (ֆիլմ, 1960)
Սպարտակ (Spartacus) ռեժիսոր Սթենլի Կուբրիկի 1960 թվականին նկարահանած ամերիկյան ֆիլմ, որի հիմքում Հովարդ Ֆասթի համանուն գրվածքն է Հին Հռոմի ստրուկ և գլադիատոր, Հռոմեական կայսրության դեմ ապստամության առաջնորդ Սպարտակի մասին։ Ֆիլմը թերևս կարելի է համարել կինոյի պատմության լավագույն աշխատանքներից մեկը իր ժանրի մեջ։ Ֆիլմը համաշխարհային ճանաչում բերեց Սպարտակի դերակատար Քրրք Դուգլասին։
Կումայրի պատմական թաղամաս
«Փարիզ» հյուրանոց
Ռափայելյան տունը, որը կառուցվել է 1880-ական թվականներին՝ Ռափայելյանների կողմից, եղել է վարձով տրվող բնակարան։ Հետագայում այն վերանվանվել է և դարձել «Փարիզ» հյուրանոց, իսկ խորհրդային տարիներին այն կատարել է ծննդատան դեր։ Ներկայումս շենքը վերանորոգվում է իր սեփականատերերի կողմից ։
Սպարտակ (ֆիլմ, 1960)
Սյուժե
Գլխավոր հերոսը Սպարտակն է, ով հռոմեական ստրուկ է։ Լինելով ուժեղ և ամրակազմ նրան ընդգրկում են գլադիատորների դպրոց, որտեղ երիտասարդ ստրուկներին պատրաստում են մենամարտերի համար, երբեմն նաև մահացու ելքերով, որոնք անցկացվում են Հռոմի բարձրաստիճան իշխանավորների համար։
Կումայրի պատմական թաղամաս
Սուրբ Միքայել հրեշտակապետի եկեղեցի
Եկեղեցին կառուցվել է քաղաքի հարավային մասում։ Այն 19-րդ դարի առաջին կեսին օգտագործվել է որպես գերեզմանոց, որտեղ թաղվել են խաղաղ բնակիչներ և զինվորներ։ 1853 թվականին կառույցը ստացել է «Պատվո բլուր» անվանումը։ Եկեղեցին կառուցված է հայկական սև տուֆից և փոքրիկ դասական ռուսական եկեղեցու վառ օրինակ է։ Եկեղեցու թիթեղյա տանիքը բնակիչները բնութագրում են պլպլան բառով, այսինքն՝ փայլուն և շողշողուն։ Խորհրդային տարիներին այն ծառայել է որպես պահեստարան ։
Սպարտակ (ֆիլմ, 1960)
Սյուժե
Սպարտակը տարբերվում է մյուսներից իր ազատամիտ հայացքներով։ Նա շատ ընկերներ է ձեռք բերում գլադիատորների շրջանում, ովքեր հարգում և սիրում են իրեն։ Նա սիրահարվում է իրենց զվարճությունների համար նրանց տրված ստրկուհի Վարինիային, ով նույնպես անտարբեր չէր Սպարտակի հանդեպ։
Կումայրի պատմական թաղամաս
Ծանոթագրություններ
Կատեգորիա:Գյումրի Կատեգորիա:Հայաստանի ճարտարապետություն Կատեգորիա:Պատմական Հայաստանի բնակավայրեր Կատեգորիա:Գյումրու եկեղեցիներ Կատեգորիա:Գյումրու շենքեր և կառույցներ Կատեգորիա:Գյումրու պատմություն
Սպարտակ (ֆիլմ, 1960)
Սյուժե
Մի անգամ նրանց մոտ է գալիս Մարկոս Կրասոսը մի քանի բարձրաստիճան անձանց հետ և ցանկանում տեսնել լավագույն գլադիատորների մահացու մենամարտեր, վճարելով դրա համար նրանց դպրոցի ղեկավար Լենտուլ Բատիատին մեծ գումար։ Նրանց հետ եկած կանայք ներկայացված թեկնածուներից ընտրված զույգերից մեկը Սպարտակն էր ընդդեմ սևամորթ Դրաբայի։ Նրանց մենամարտի ժամանակ Դրաբան հաղթում է Սպարտակին և երբ Կրասոսը նշան է ցույց տալիս Սպարտակին սպանելու համար, Դրաբան անսպասելիորեն նետվում է Կրասոսի վրա, սակայն Կրասոսը դանակով կտրում է նրա վիզը։
Գլադիատորները Սպարտակի գլխավորությամբ ապստամբություն են բարձրացնում ...
Մրցանակներ և վարկանիշային ցանկեր
Ֆիլմ ստացել է 6 տարբեր կինոմրցանակ, ներկայացված է եղել ևս 9-ի որոնց թվում.
Մրցանակներ
Ներկայացվել է 6 Օսկարի, ստացել 4-ը Ստացել է 1 Ոսկե Գլոբուս որպես լավագույն ֆիլմ-դրամա, ներկայացված է եղել ևս 5-ի, որոնց թվում լավագույն դերասան (Լոուրենս Օլիվիե) և երկրորդ պլանի դերասան (Վուդի Ստրոուդ, Պիտեր Ուստինով), նաև լավագույն ռեժիսոր։ Ներկայացվել է 1 BAFTA-ի, ԱՄՆ-ի գրողների գիլդիայի մրցանակի և այլն։
Վարկանիշային ցանկեր
Ֆիլմը ներառված է Ամերիկյան կինոակադեմիայի կողմից հրապարակված տարբեր ցանկերում հետևյալ տեղերում
Ծանոթագրություններ
Կատեգորիա:1960 ֆիլմեր Կատեգորիա:Ամերիկյան պատմական ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Սթենլի Կուբրիկի ֆիլմեր Կատեգորիա:Օսկարակիր ֆիլմեր Կատեգորիա:Անգլերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ամերիկյան դրամա ֆիլմեր Կատեգորիա:Ամերիկյան վեպերի էկրանավորումներ Կատեգորիա:Ամերիկյան ֆիլմեր Կատեգորիա:Universal Pictures ֆիլմեր Կատեգորիա:ԱՄՆ-ի ֆիլմերի ազգային գրանցամատյանի ֆիլմեր Կատեգորիա:Ամերիկյան ԼԳԲՏ ֆիլմեր Կատեգորիա:Ամերիկյան կինոէպոպեաներ Կատեգորիա:Ամերիկյան կենսագրական ֆիլմեր Կատեգորիա:Պեպլումներ Կատեգորիա:Կալիֆոռնիայում նկարահանված ֆիլմեր Կատեգորիա:Ամերիկյան մարտաֆիլմեր Կատեգորիա:Ֆիլմեր անտիկ ժամանակների մասին Կատեգորիա:Ամերիկյան ռազմական ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:Ամերիկյան մելոդրամա ֆիլմեր
Մասկատ
Մասկատ (مسقط), Օմանի մայրաքաղաքն է և խոշորագույն քաղաքը։ Մասկատ նահանգապետության գլխավոր քաղաքը։ Նավահանգիստ է Օմանի ծոցի ափին։
2005 թվականի դրությամբ բնակչությունը կազմել է 650 հազար մարդ, իսկ 2015 թվականի մայիսին տեղի ունեցած մարդահամարի տվյալների համաձայն՝ 1.56 միլիոն մարդ ։
Պատմություն
Հին ժամանակներում Մասկաթը եղել է Խունկի ճանապարհի աննշան կետը, որով խունկը տեղափոխվում էր Հռոմեական կայսրություն։ Ռազմավարական նշանակությունը ձեռք է բերել XVI դարում, պորտուգալացիների կողմից բնակավայրը գրավվելուց հետո։ Համեմունքների եվրոպական առևտրային գործարանները և պահեստները Մասկատում գոյատևեցին մինչև 1649 թվականը, երբ քաղաքին տիրացել է Օմանի արաբական շեյխը և այն դարձրել է իր մայրաքաղաքը։ Օմանի իշխանությունների տիրությունները տարածվում էին դեպի հեռու հարավ, ընդհուպ մինչև Մոզամբիկը։ Հարստության աղբյուրը ստրկավաճառությունն էր։
1803 թվականին տեղական սուլթանը հետ է մղում վահաբականների հարձակումը։ XIX դարի կեսերին ստրկությունը պաշտոնապես վերացվել է, քաղաքն ակնում է ապրել, իսկ սուլթանն իր մայրաքաղաքը տեղափոխել է Զանզիբար։
Տնտեսություն
Օմանի մոդեռնիզացման սկզբից հետո 1970 թվականին Մասկատում տեղի է ունենում ենթակառուցվածքի և ուրբանիզացման արագ զարգացում, և, ինչպես դա տեղի է ունենում աշխարհի այլ քաղաքներում, հարևան քաղաքները միավորվել են՝ ստեղծելով մեգապոլիս։
Հիմնական կենտրոնները կարող են բաժանվել երեք խմբերի՝ Արևմտյան Մասկատ, Կենտրոնական Մասկատ և Արևելյան Մասկատ։
Տրանսպորտ
Քաղաքում գործում է Մասկատի միջազգային օդանավակայանը։
Տեսարժան վայրեր
Քաղաքի միակ գործող մզկիթը Սուլթան Կաբուսի մզկիթն է։
Աշխարհագրություն
Մասկատի տարածքը իր արվարձանների հետ միասին կոչվում է Մայրաքաղաքային շրջան։ Զբաղեցնում է մոտ 1500 կմ² տարածք ։
Ծանոթագրություններ
Կատեգորիա:Ասիայի քաղաքներ Կատեգորիա:Օմանի քաղաքներ
Օսկար Վիստինգ
Օսկար Ադոլֆ Վիստինգ (Oscar Adolf Wisting, ), նորվեգացի բևեռախույզ, Ռուալ Ամունդսենի ուղեկիցը Հյուսիսային ծովային ուղով դեպի Հարավային բևեռ գիտարշավի մեկնելու ժամանակ: Առաջին մարդն է (Ռուալ Ամունդսենի հետ միասին), ով եղել է թե՛ Հյուսիսային, թե՛ Հարավային բևեռներում:
Կենսագրություն
Օսկար Վիստինգը ծնվել է 1871 թվականի հունիսի 6-ին Նորվեգիայի Լարվիկ կոմունայում: Երբ նա տասնվեց տարեկան էր դուրս եկավ բաց ծով: Որից հետո Ադոլֆը սկսեց ծառայել նորվեգական ռազմածովային նավատորմիղում: Օսկար Վիստինգը ծովային հրաձիգ էր աշխատում ռազմածովային նավատորմիղի բազայում՝ Հորթեն կոմունայի մոտ 1909 թվականին: Դրանից հետո Ռուալ Ամունդսենից խնդրեց, որպեսզի իրեն էլ վերցնի դեպի Հյուսիսային բևեռ արշավախմբին միանալու համար : Սակայն Ռուալ Ամունդսենը գաղտնի կերպով փոխեց մտադրությունն ու ուղղություն վերցրեց լրիվ հակառակ՝ Հարավային բևեռի ուղղությամբ: Այդ մասին Օսկար Վիստինգն իմասավ միայն նավի տախտակամած բարձրանալուց հետո:
Հարավային բևեռ
Ֆրամհեյմում, որը Ֆրամ նավի ու Ամունդսենի ստացիոնար բազան էր Անտարկտիդայում, Օսկար Վիստինգն աշխատում էր հիմնականում վրանների հետ, ինչպես նաև զբաղվում էր արշավախմբի հանդերձանքով ու կարի գործով:
«Դերձակության մեջ չկար մի այնպիսի գործ, որ հանկարծ Վիստինգը գլուխ չհաներ դրանից»,— գրում է Ամունդսենը: Բացի դրանից, Օսկարը զբաղվում էր նաև վրաններով: Ամունդսենի, Հանսենի, Բյոլանի և Հասելեմի հետ դեպի բևեռ արշավի ժամանակ Օսկար Վիստինգը կատարում էր նաև անասնաբույժի և հաճախ էլ կոկի՝ խոհարարի դերը: Նախքան արգելախութն անցնելը Վիստինը կոտրված դահուկը ցցում է ձյուների մեջ: Հետո, երբ խումբը վերադարձավ արգելախութին, չէր կարողանում գտնել թաքստոցները. այդ պահին Հանսենը տեսնում է Վիստինգի կողմից ամրացված դահուկը և արշավախումբը հաջողությամբ անցնում է արգելախութը:
Մոդ
1918-ից 1925 թվականներին Օսկար Վիստինգը մասնակցել է նաև Հյուսիսային ծովային ուղիով Ամունդսենի մյուս արշավին «Մոդ» նավի վրա: Այստեղ նա վիրաբույժի դեր է կատարում՝ օգնելով Ռուալ Ամունդսենին, որը կոտրել էր ձեռքը:
Հետագա կյանք
Օսկար Վիստինգը Ռուալ Ամունդսենի ամենամոտ բարեկամներից էր և փորձված ընկերը: Նա չլքեց Ամունդսենին նույնիսկ ամենածանր պահերին՝ 1924 թվականին, երբ ամեն ինչ շուռ եկավ նրա դեմ: Ի երախտագիտություն Օսկարին, Ամունդսենը նրա վերցրեց իր հետ տրանսատլանտյան թռիչքի, որպեսզի Օսկար Վիստիգի հետ կիսի այն փառքը, որը սպասվում էր. նա լինելու էր աշխարհի միակ մարդը, որ երկու բևեռներում էլ լինելու էր: Այդ առիթով Ռուալ Ամունդսենը հիշում է.
«Նորվեգիա» դիրիժաբլի վրա Վիստինգը կանգնած էր բարձրության ղեկանվի մոտ:
Ավելի ուշ, 1930 թվականին, Օսկար Վիստինգը հրատարակում է մի գիրք, որը կոչվում է«16 տարի Ռուալ Ամունդսենի հետ» (16 aar med Roald Amundsen):
1936 թվականին բևեռախույզ Վիստինգին առաջարկեցին, որպեսզի դառնա «Ֆրամ» թանգարանի տնօրենը. վերջինս համաձայնեց: